Държавен вестник, бр. 73, 2017 г., стр. 11

БРОЙ  73	
Д Ъ Р Ж А В Е Н  В Е С Т Н И К 	
СТР.  11  
ведомство, ръководителя на съответната ра­
ботна група по чл. 7, ал. 2 от Постановление 
№ 85 на Министерския съвет от 2007 г. за 
координация по въпросите на Европейския 
съюз, дирекция „Координация по въпросите 
на Европейския съюз“ в администрацията 
на Министерския съвет, дирекция „Полити­
ки и институции на Европейския съюз“ на 
Министерството на външните работи и до 
Постоянното представителство на Република 
България към Европейския съюз.
Допълнителна разпоредба
§ 1. По смисъла на постановлението „рам­
кова позиция“ е позицията по § 1, т. 2 от 
допълнителната разпоредба на Постановление 
№ 85 на Министерския съвет от 2007 г. за 
координация по въпросите на Европейския 
съюз (ДВ, бр. 35 от 2007 г.).
Заключителни разпоредби
§ 2. В Постановление № 114 на Минис­
терския съвет от 2016 г. за създаване на 
национален механизъм за координация на 
подготовката и провеждането на Българското 
председателство на Съвета на Европейския 
съюз през 2018 г. (обн., ДВ, бр. 36 от 2016 г.; 
изм. и доп., бр. 79 от 2016 г. и бр. 12 и 39 
от 2017 г.) се правят следните изменения и 
допълнения:
1. В чл. 1 ал. 7 се отменя.
2. В чл. 5, ал. 1, т. 1 думите „Центъра и 
с“ се заличават.
3. Член 12 се изменя така:
„Чл. 12. Министерството за Българското 
председателство на Съвета на Европейския 
съюз 2018 организира и отговаря за изпъл­
нението на възложените му с Плана мерки, 
свързани с подготовката и провеждането на 
Председателството, и изпълнява определените 
му с Устройствения правилник на Министер­
ството за Българското председателство на 
Съвета на Европейския съюз 2018, приет с 
Постановление № 100 на Министерския съвет 
от 2017 г. (ДВ, бр. 44 от 2017 г.), функции.“
4. Член 13 се изменя така:
„Чл. 13. (1) Българската национална те­
левизия (БНТ), определена за домакин-раз­
пространител на картина и звук от събитията 
по време на Българското председателство на 
Съвета на Европейския съюз през 2018 г. с 
Решение № 165 на Министерския съвет от 
2017 г.:
1. участва в изграждането на международ­
ния пресцентър, като:
а) разработва изискванията за техническата 
инфраструктура на пресцентъра в НДК, свър­
зани с осигуряване на аудио-визуален сигнал;
б) изгражда кабелната инфраструктура 
за аудио-визуален сигнал на територията на 
пресцентъра и паркинга за автомобилите за 
излъчване на живо;
в) осигурява и монтира оборудването за 
необходимите апаратни (MCR) и видеомон­
тажни, 5 телевизионни и 8 радиокабини (с 
потенциална възможност телевизионните 
кабини да бъдат удвоени), 6 стационарни 
позиции на територията на Националния 
дворец на културата съгласно изискванията 
на Генералния секретариат на Съвета на 
Европейския съюз;
г) осигурява и монтира постоянно ди­
одно осветление за следните три позиции: 
посрещане, ръкостискане и семейна снимка 
в Националния дворец на културата и Дом 
№ 2 от Комплекс „Бояна“;
д) осигурява необходимите ISDN линии за 
радиокабините и помещенията на екипа на 
пресцентъра (до 15 броя);
е) изгражда интранет връзка на територията 
на пресцентъра;
ж) създава и поддържа информационен 
канал за журналисти чрез мониторите в 
пресцентъра;
з) осигурява необходимите технически 
екипи за поддръжка на оборудването;
2. отговаря за аудио-визуалното отразяване 
на Председателството, като:
а) осигурява аудио-визуално покритие на 
събитията от календара на Председателството 
от категория А и С и други официални събития, 
заявени от Министерството за Българското 
председателство на Съвета на Европейския 
съюз 2018, и излъчва сигнала в реално време 
на територията на пресцентъра;
б) изработва видеоматериали от събития­
та в минимум две резолюции за портала на 
Председателството;
в) изработва документален филм за Бъл­
гарското председателство на Съвета на Ев­
ропейския съюз;
г) създава седмична рубрика за Предсе­
дателството;
д) резервира и заплаща сателитните канали 
за живо предаване към ЕbS и осъществява 
излъчванията;
е) участва в координационни срещи с 
представители на институциите във връзка 
с Председателството;
3. управлява услугите за телевизионни и 
радиожурналисти, предлагани от пресцентъ­
ра, като:
а) изработва и публикува ценоразпис на 
услугите;
б) осъществява комуникацията с телеви­
зиите и радиата преди събитието, приема и 
координира заявките за ползване на телеви­
зионни, радиокабини, стендъпи с оператор и 
други услуги;
в) оказва съдействие при формирането на 
пуловете от оператори и фоторепортери;
г) осигурява необходимите екипи за упра­
вление на услугите;